
Prome Minister Evelvn Wever-Croes: 


CENDEMENTO DI LUZ DEN CAVA 
G.F. BETICO CROES 


Nos cava grandi, Cava G.F. Betico Croes den e ultimo fin di 
añanan ta conociendo un bida diferente dunando e temporada 
di fin di aña e toke special di un Aruba di antes. Esaki tawata 
e vision di Gabinete Wever-Croes, pa trece movimiento di 
progreso y ambiente bek den nos centronan di ciudad. Nos 
hendenan por disfruta di un G.F. Caya Betico Croes cu ambiente 
renoba treciendo recuerdonan bunita di con nos centro di 
ciudad di Oranjestad tawata antes mientras ta disfruta di loke 
tiendanan tin di ofrece pa hopi ciudadano di nos pais. Un 
temporada importante pa comercio den nos centro di ciudad 





Pa cuminsa e ambiente di Pasco y Aña Nobo, diahuebs 28 di 
november a tuma luga e Cendemento di Luz pa 6.00 pm den 
G.F. Caya Betico Croes dilanti di Penha. Gruponan di Gaita 
Las Unicas Fabolusas y Los Gaiteros Reales de Aruba a trece 
e ambiente di Pasco cu gaitanan cu ritmo bailabel poniendo e 
publico grandi presente gosa di nan presentacion. 


Prome Minister Minister Evelyn Wever-Croes den nomber di 
Gobierno di Aruba ta felicita AREA pa e apertura di fin di aña 
den G.F. Caya Betico Croes. Lo bay tin diferente actividadnan 
durante e proximo simannan prome cu nos yama e decada 
nobo bon bini. Aruba completo ta keda invita pa bishita playa. 
Famianan hunto por disfruta di tur ambiente y tur loke tiendanan 
tin pa ofrece specialmente pa e dianan di fiesta nos dilanti. 

Gobierno 
ento di 





Treciendo movi 


di Aruba: 
progreso y ambiente den 


Caya G.F. Betico Croes 


NOS CIUDADANONAN POR A DISFRUTA DI 
FRIDAY” 


‘BLACK 


Un costumber bunita cu sigur ta hayando bida den comercio 
na Aruba, ta ‘Black Friday’. Tiendanan ta brindando nos pueblo 
hopi articulo na prijs reduci pa asina contribui tambe na e 
cartera di tur ciudadano den e temporada di fin di aña. 


Vision di Gabinete Wever-Croes ta pa trece movimiento di 
progreso y ambiente den nos centronan di ciudad. Comercio 
sigur ta hunga un rol hopi importante den esaki. Diabierna, nos 
por a constata Caya G.F. Betico Croes un biaha mas druk y 
yen di ambiente cu e ofertanan di 'Black Friday' cu e tiendanan 
tawata ofrece. 


Hopi ciudadano a haci uzo di e oportunidad aki pa haci nan 
compra pa e dianan di fiesta benidero. E ambiente di Pasco 
y Fin di Aña por a wordo senti den cada skina di Caya G.F. 
Betico Croes. 

A CUMINSA CU RENOBACION Y 
EMBEYECIMENTO DI MAINSTREET NA 
SAN NICOLAS 


Recientemente Gabinete Wever - Croes a tene un rueda di 
prensa na San Nicolas den e bunita museo industrial ubica den 
watertoren San Nicolas pa anuncia algun desaroyo sumamente 
positivo pa pariba di nos isla. Aanuncia e fecha di 14 dinovember 
cual lo bira e dia historico cu ta duna inicio na construccion di 
e hotel Secrets Baby Beach Resort. Pero tambe na mesun 
ocasion conhuntamente cu esnan di Arubaanse Wegenbouw 
Maatschappij (AWM) y DOW, a tuma luga Groundbreaking di 
trabounan di renobacion den Mainstreet San Nicolas. 





Despues cu e caya di Promenade San Nicolas a keda renoba, 
awor sigur a toca turno pa continua cu realisacion di e plannan 
pa percura pa renoba Mainstreet San Nicolas. Den su prome 
fase lo incia cu e trabounan prome cu december y continua 
cu esaki na januari. Lo renoba e caya completo manera cu a 
tuma luga cu Promenade. Di e forma aki pa sigui duna empuhe 
y sosten na e trabou cu San Nicolas Business Association ta 
haciendo, pa impulsa tur esnan cu tin un negoshi,y pa nan 
tambe inverti. 











Proyectonan pariba di nos isla 

Tin diferente proyecto andando bou di diferente cartera 
manera cerca Minister encarga cu Turismo Dangui Oduber y 
tambe cerca Minister encarga cu Transporte Chris Romero. 
Cu ta proyectonan basa riba hecho y realidad cla pa start 
cu colaboracion di diferente departamentonan cu mester ta 
envolvi. 





Banda di esaki comunidad por a tuma nota di trabounan cu 
ya caba ta tuma luga manera na Carnival Village caminda 
ta mira cu lo tin 6 negoshi chikito adicional pa e hendenan 
pariba di nos isla den e sector di F&B, cafe, ambiente entre 
otro. Pariba di nos isla tambe ta conta cu un oficina di turismo 
completamente renoba y sin lubida e diferente museonan cu 
tin na San Nicolas, cu tur dia ta ricibi bishsita di turista. Tur 
esaki ta mustra cu e vision poni dilanti di parti Gabinete Wever 
- Croes, ta hayando su fruto! 

TA ANUNCIA HOORZITTING PA ROPV 


E proceso di ROPV ta andando pa cual desde prome di October 
e concepto di ROPV (cROPV) tabata ‘ter inzage’ na diferente 
localidad y online, comunidad por a tuma nota di e plan na 
oficina di DIP durante un periodo di un luna (te cu prome di 
November 2019). Manera cu ya a informa comunidad, desde 
prome di November a inicia cu e proceso di zienswijze cu ta 
tumando luga te cu prome di December 2019. Comunidad ainda 
tin e oportunidad pa entrega comentario y pensamentonan por 
escrito a base di locual cu a mira of constata den e temporada 
di un luna di inzage riba e concepto di e ROPV. 


Considerando cu e fecha aki ta riba un diadomingo, 
huridicamente comunidad por entrega zienswijze te cu dialuna 
2 di december pa 12or di merdia! Ta importante pa comunidad 
tuma nota di e fecha y menciona pa no keda afo, pesey ta 
haci peticion na comunidad pa entrega esaki mas liher cu ta 
posibel. 


Kico ROPV ta nifica pa Aruba? 

Por medio di e Plan di Desaroyo Teritorial (ROP) 2019 - 2029, 
tin diferente area (gebied) defini riba e mapa di Aruba, tur cu 
un color cu ta indica ki tipo di area e ta, sea ta pa vivienda, 
naturalesa, desaroyo economico etc. Awor cu e ROPV, pa 


cada area lo duna na nan un 'bestemming', pues indicacion 
di kico por wordo haci den cada area y kico no, di tal forma cu 
Aruba completo ta di acuerdo cu ne. 


Abase di locual cu ya DIP a presenta di e ROPV den concepto, 
comunidad tin e oportunidad pa entrega nan punto di bista, 
remarca of obhecion te cu 2 di december 12or di merdia. 


Inicio hoorzitting 

Unabes cu e proceso di zienswijze pa ROPV termina ta inicia 
dibiaha cu e hoorzittingen cu lo tuma lugar riba e siguiente 
fechanan: 





pa 6or di 





Pues tur persona cu a entrega zienswijze lo ricibi e oportunidad 
pa reuni cu DIP durante di 20 minuut pa trata cualkier 
preocupacion y intercambia pensamento. Ta spera di conta cu 
presencia di tur persona cu a entrega zienswijze, pa di e forma 
aki forma parti na e proceso di democratisering di e ROPV. 

Support 
Aruba's Kidpreneurs O 


“KIDPRENEUR$ BAZAAR” 


Bo persona ta wordo cordialmente invita pa e “Kidpreneur$ 
Bazaar’, cual lo tuma luga diasabra, 30 november 2019, di 
4:00 p.m. — 6:30 p.m., den Caya Principal G.F. Betico Croes 
entre Aldo y ex-Interbank. 


Den e bazaar aki e muchanan cu a participa den projectonan 
di: “Kidpreneur$ with BIG Ideas” (duna na Traimerdia) y “Kid$ 
BIZ Market” (durante e vakantienan di scol), tur entre e edad di 
9 pa 13 aña, lo bin hunto y nan lo bende na e pueblo di Aruba 
e productonan cu nan mes a crea 


Den e projecto(nan) aki e muchanan a haya educacion 
empresarial cu a juda nan reconoce oportunidadnan comercial 
Door cu e muchanan a ricibi diferente workshops den diferente 
angulo, e muchanan a haya mas idea di con nan por usa nan 
mes un creatividad pa jega un dia na nan propio negoshi. 


Nos por a nota cu cada mucha cu a participa den e projectonan 
aki, tabata hopi satisfecho y a keda cu e gana pa algun dia nan 
por experiencia den un forma educativo, kico ta pa “ser un 
comerciante”. 


Paemotiboaki, Directie Economische Zaken (DEZHI)/(Iniciativa 
pa Desaroyo pa Empresa Arubano (IDEA) hunto cu e siguiente 
simpatisantenan, Minister di Finansa, Asuntonan Economico y 
Cultura, SETAR, Bureau Traimerdia, Departamento di Cultura, 
ta organisando e “Kidpreneur$ Bazaar” aki. 








E benta di e productonan di e muchanan lo sosode entre 4:00 
p.m. - 6:30 p.m., mientras tur presente lo disfruta di musica y 
canticanan di pasco canta door di muchanan. 









pe’ 
© SETAR 











Gabinete Wever-Croes 

DCA TA PRESENTA PROVECTO ''BIOGRAFIA DI 
ARTISTANAN DI MUSICA ARUBANO” FASE 3 


Diahuebs dia 28 di november ultimo den un ambiente 
placentero, cu musica di steelpan bao encardo di señor Nico 
Conner, a tuma luga na Cas di Cultura e presentacion di e fase 
3 di e provecto 'Biografia di Artistanan di Musica Arubano' di 
seccion di Investigacion v Documentacion di Departamento di 
Cultura Aruba (DCA) 


Director di DCA, drs. Siegfried Dumfries a habri e atardi v a 
gradici tur participante pa ta parti di e Investigacion pa asina 
por a documenta parti di e Herencia Cultural di musica cu ta 
sirbi como informacion pa e siguiente generacionnan. 


E meta di e provecto aki ta pa conserva, proteha v promove 
nos herencia cultural pa haci esaki accesibel pa publico en 
general y pa scolnan en particular. A entrevista e artistanan cu 
tin travectoria amplio v di impacto riba nos herencia cultural. 
Resultado final lo ta un produccion di un buki cu lo aporta na 
documentacion di Aruba su historia musical. 


Den e fase 3 a documenta biografia di Franklin Granadillo, 
Amado Rosina, Victor Camacho, Bartholomeus S. (Roy) Sneek, 
Jossy Brokke Jr., Rey Lampe, Fortunato (Catey) Werleman, 
Mario Croes, Etty Toppenberg, Marta Figueroa, Elmer (Lem) T. 
Pieters, Edgard C. Kelkboom, Francisco (Edwin) Kock, Mario 
& Marcelino Maduro (Caha di orgel Chanita), Leon Ras y Mario 
Middendorp. 


Un danki ta bay na sefior Tino Ruiz, corector di Papiamento, 
cu a yuda inmensamente cu e proyecto aki. Tambe danki na 
sefiora Ghislaine Winterdaal cu a representa nos minister di 
Cultura e atardi aki. Tambe na tur invitado y empleadonan di 
DCA cu tabata presente pa sostene e proyecto importante 
aki. Un palabra di gratitud tambe na tur empleado di e otro 
seccionnan cu a sostene e proyecto aki y principalmente na 
sefior Pedro (Chencho) Kelly y sefior Johnny Scharbaay cu 
tabata lider di proyecto. 


Pa e aña venidero seccion di Investigacion y Documentacion ta 
sigui cu diferente proyecto cu tin riba agenda y den transcurso 
di aña venidero lo elobora mas ariba esaki. 

Hunto nos ta logra mas pa Aruba 


DESPUES DI 26 AÑA E LEY DI ARBO 
UNANIMAMENTE APROBA DEN DTSL 


Diabierna 29 di November a termina dos día di Dialogo Tripartita 
Social Laboral cu a conta cu participacion di Gremionan 
Comercial, Sindical y Gubernamental encabesa pa Minister di 
Labor, Sr. Glenbert F. Croes. 


Durante e di dos sesion di DTSL cu tabatin un duracion di dos 
dia, riba e prome dia a conta cu presencia di Minister President 
tambe kende durante su disertacion a expresa su admiracion y 
aprecio pa e plataforma di dialogo. Manera e prome mandatario 
a declara cu esaki mester bira e manera pa hunto dialoga pa 
logra e miho pa Aruba. 


Ley di ARBO 
E proceso di e ley aki a cuminsa na aña 1993. E embergadura di 
e ley di ARBO ta asina grandi cu na mas di un ocasion el a keda 
poni un banda. Manera cu Minister Glenbert Croes a introduci 
un Dialogo Tripartita conforme exigencia y reglamentacion di 
ILO (International Labor Organisation), un di e puntonan cu e 
mandatario a pone como prioridad tabata tratamento di e Ley 
di ARBO cu ta e ley cu lo regula salud, siguridad y bienestar na 
pia di trabou pa tur trahado. Y esaki orguyosamente a conta cu 
aprobacion unanime di tur gremio. 


Dialogo 

Durante e dialogo a repasa e proposicion di ley cu splicacion 
amplio riba cada pregunta cu a surgi. Y capitulo pa capitulo a 
expresa aprobacion. 

E dialogo den e formato di DTSL lo continua y e proximo topico 
cu lo bira discusion na nivel di DTSL, ta keda defini proponi 
pa gremionan. Gremio comercial a propone 5 punto pa e 
proximo dialogonan. Gremio sindical a propone 5 punto tambe. 
Gobierno tin 6 punto cu lo kier trece riba mesa di discusion. Y 
punto pa punto cada un lo keda trata den e mesun formato aki 
den futuro. 


Minister Glenbert Croes ta sumamente orguyoso di e 
organisacion, di e aprobacion y mas cu logico di e gran logro 
unanime aki y a expresa su aprecio y admiracion na tur 
presente pa nan contribucion valioso. 


Hunto nos lo logra un miho Aruba, e miho pa Aruba. 





#HuntoPaAruba 


PABIEN 


Despues di 26 aña e 

Ley di ARBO cu ta regula 
salud, siguridad y bienestar 
na trabou, ta bira realidad 
cu aprobacion di Gremionan 
Sindical, Comercial y 
Gubernamental. 

> DIARUBA 


MINISTER ANDIN BIKKER 


MINISTER di Husticia, Seguridad y Migracion 

MINISTER BIKKER A REUNI CU ORADORNAN 
DI ORANGE THE WORLD CONFERENCE Y 
FUNDACION HENDE MUHE DEN DIFICULTAD 


Diaranson ultimo den Ballroom di Alhambra, Fundacion 
Hende Muhe den Dificultad a dedica parti di nan programa 
Orange the World 2019 na Korps Politie Aruba. Meta di esaki 
ta pa pone e aanwijzing di ex PG van Dam totalmente den 
practica, cu Orange the World conference. Minister di Husticia 
mr. Andin Bikker tabata na e simposio unda el a presencia e 
presentacion. E oradornan tabata Adriana Villalobos Director 
OFIM Goicoechea y Mark Wynn Domestic Violence Prevention 
Trainer & Consultant. E oradornan durante e simposio a enfoca 
riba e topiconan manera "Anti-bias policing and preventing 
violence against women! y "Officer safety at domestic violence 
response". 


Mientras tanto diahuebs atardi Minister Bikker a ricibi tanto 
Adriana Villalobos como Mark Wynn na su oficina hunto cu 
miembronan di Fundacion Hende Muhe den Dificultad. Durante 
e encuentro a papia riba e tema di violencia di hende muhe y 
violencia domestico. Pa miembronan di e fundacion e grato 
noticia tabata cu Fundacion pa Hende Muhe den Dificultad ta 
bay haya sosten di Ministerio di Husticia cu ta parti di e fondo 
cu ta bay haya di Hulanda. E fondo ta bay yuda e fundacion 
cu nan tarea pero tambe den e situacion sin precedente cu 
Aruba ta bibando di e situacion na Venezuela. Hopi biaha ta 
personanan vunerabel manera e hende muhe cu ta haya su 
mes den e aspecto di Mensenhandel Mensensmokkel. 


Pa loke ta cambionan di leynan penal Minister Bikker ta 
trahando riba dje caminda ta bay hisa e castigo maximo pa 
duna mas proteccion tanto na e hende muhe como e menor. 
Minister Bikker ta hopi gradici na e Fundacion cu a enfoca riba 
Cuerpo Policial, KIA y Ministerio Publico y alabes a desea nan 
hopi exito cu nan proyectonan pa bienestar di comunidad di 
Aruba. 

Diabierna 29 November 2019 ANN 


MINISTER BIKKER HUNTO CU DELEGACION 
DI PARLAMENTO A BISHITA GAMING 
CONTROL BOARD DI CORSOU 














Diabierna durante dia Ministro di Husticia, mr. Andin Bikker, 
hunto cu un delegacion di Parlamento y director interino di 
Departamento di Asuntonan di Casino, a bishita e Gaming 
Control Board di Corsou (https://www.gamingcontrolcuracao. 
org/). E bishita ta den cuadro di un sesion di presentacionnan 
riba funcionamento di leynan comparabel cu e proyecto di 
ley Landsverordening Toezicht Kansspelen. Gaming Control 
Curacao ta regula tur licencia di tanto e industria d casino, 
loteria y bingonan caritativo. 


Recientemente nan a wordo apunta como e supervisor pa 
e industria di Gaming pa loke ta trata compliance cu leynan 
y reglanan di Anti-money laudering y Counter Financing of 
Terrorism AML/CFT. Gaming Control Board su tarea ta pa 
proteha e interes di e publico y integridad y stabilidad di e 
industria di gaming na Corsou. Esaki ta pa sigura cu e gaming 
ta tuma luga na un manera honesto, responsabel, competitivo 
y liber di tur elemento nan criminal y coruptivo, y asina eleva e 
industria di Gaming na Corsou. 











Minister DANGUI ODUBER 


MINISTER di Turismo, Salud v Deporte 

Minister Dangui Oduber: 


MASHA PABIEN NA E 7 GRADUADONAN DI 
SVB CU NAN DIPLOMA DI SPECIALISTA DEN 
SALUD OCUPACIONAL 


Diabierna atardi Minister di Salubridad Publico Sr. Dangui 
Oduber a acudi na Hyatt Place pa atende un ceremonia caminda 
7 empleado di SVb a ricibi nan diploma. Aki e mandatario a hiba 
un discurso caminda e Minister a enfoca riba e importancia pa 
nos mediconan keda hava e oportunidad pa sigui specialisa nan 
mes pa asina por duna un servicio di calidad na e comunidad. 
E 7 graduadonan a ricibi nan diploma di specialista den salud 
ocupacional. E mandatario a menciona den su discurso cu e ta 
contento di por a forma parti di e ceremonia special v historico 
aki. 


Pa prome biaha pais Aruba ta logra reconoce un educacion 
profesional di specialisacion den ramo di medicina. Oficialmente 





e estudio ta vama 'Arts Arbeid en Gezondheid Aruba' pues 
specialista den salud ocupacional. E meta principal tras di 
e estudio aki ta pa nos mediconan general specialisa riba e 
tereno di salud ocupacional na Aruba, asina e mandatario 
a trece dilanti. Minister Dangui Oduber a gradici SVb pa bin 
cu e iniciativa di estudio aki y tambe instituto Hulandes “The 
Netherlands school of public and occupational Health"(NSPOH) 
pa nan gran sosten y sin laga afor Gobierno di Aruba, tura hunga 
un rol importante den e desaroyo y realisacion di e estudio aki, 
asina e mandatario a indica. Esaki sigur ta un logro grandi 
pa Aruba pa motibo cu e tipo di trayectorianan aki ta otorga 
e oportunidad pa Aruba por forma su propio specialistanan y 
reconoce e specialismo aki riba termino corto. 

Continuacion Pagina 14 


“Como Minister di Salubridad Publico mi ta sumamente 
orguyoso cu Aruba por ofrece e tipo di specialisacion aki cual 
ta duna nos mediconan oportunidad pa sigui specialisa nan 
mes y asina duna un servicio di calidad na nan pashentnan. E 
parti mas special di e specialisacion aki ta cu den cooperacion 
entre SVb y NSPOH a desaroya un trayecto di estudio riba e 
mesun nivel cu esun di Hulanda cual e unico diferencia ta cu 
e estudio aki na Aruba a wordo specificamente adapta pa por 
haci e medico specialisá pa cu e situacion laboral di Aruba y 
cumpli cu e leynan vigente riba nos isla” asina Minister Oduber 
a menciona den su discurso. 


Segun e mandatario Ministerio di Salubridad conhuntamente 
cu Departamento di Salud Publico a percura na su lugar pa 
e specialismo aki haña su reconocimento mereci den e ley 
di AruBIG. Na e momento aki ya caba un decreto nacional a 
wordo traha cu ta contene entre otro e concepto pa reconoce 
e specialismo aki na e mesun momento cu AruBIG drenta na 
vigor pa tur medico na Aruba. 


E mandatario a yama danki na Sr. Edwin Jacobs, Dr. Harrie 
Veneman di e instituto di NSPOH, Dr.Romijn y Dr. Bieze di 
e opleinding di SVb, Inspecteur General di salud Sra. Lopez- 
Peña. Finalmente Minister Oduber ta felicita SVb pa carga 
e vision di Gobierno y e 7 mediconan cu a gradua den nan 
specialisacion di “Arbeid en Gezondheid Aruba” masha pabien 















































KALTTI 





MINISTER CHRIS ROMERO 


MINISTER di Transporte, Comunicacion y Sector Primario 

ARUBA Y CORSOU TA REACTIVA PROCESO 
PA REALISACION DI E FAST FERRY 


E proyecto di Fast Ferry pa Aruba tabata un vision di 
Ministernan Chris Romero y Andin Bikker for di nan tempo como 
Parlamentario. Pa cu esaki, a realisa diferente gestion pa por 
sondea e posibilidadnan mas realistico pa por haci e proyecto 
aki un realidad. A yega asina leu di a firma un MoU entre 
Aruba y Corsou pa realisacion di e Proyecto Fast Ferry entre 
Aruba y Corsou. Na su momento, e MoU cu a keda estableci 
entre Aruba y Corsou, cual a wordo firma pa Ministernan Chris 
Romero di Aruba y Steven Martina di Corsou, a papia di un 
siguiente fase pa por sigui realisa e proyecto prometedor aki 


Reactivacion di e proceso pa e Fast Ferry entre Aruba y 
Corsou 

Actualmente, Minister Giselle McWilliam a keda encarga pa 
continua cu e proyecto di Fast Ferry entre Aruba y Corsou. 
Recientemente durante su bishita na Aruba pa e prome 
cumbre economico entre Aruba y Curacao, Minister McWilliam 
a ratifica e compromiso di Corsou pa realisa e proyecto di Fast 
Ferry entre e dos islanan ruman aki. Pa cu esaki e siguiente 
paso concreto pa sigui ta, sinta cu e stakeholders tanto na 
Aruba y Corsou pa asina articula un grupo di trabou. Dicho 
grupo di trabou lo keda encarga cu e realisacion di e diferente 
aspectonan legal cu mester wordo implementa pa e proyecto 
di Fast Ferry por bira un realidad. Ta papia aki di e stakeholders 
di Gobierno y Sector Priva di tanto Aruba como Corsou, cu 
mester bini hunto y crea un vision mas amplio y concreto pa 
yega na un manera mas pragmatico pa trece un Fast Ferry 
den servicio. 


San Nicolas Ports Authorities 

San Nicolas Ports Authorities ta un entidad cu lo abarca 
diferente actividad portuario cu lo ta destina pa San Nicolas. 
Por bisa cu e preparacion di San Nicolas Ports Authorities ta 
bastante avansa caba, unda cu e leynan ta practicamente cla pa 
bay Parlamento pa pidi aprobacion. Di manera aki ta trahando 
diligentemente pa Aruba tin tur aspecto cla pa introduci e Fast 
Ferry. 

Prome Minister Evelyn Wever-Croes: 


FRONTERA CU VENEZUELA TA KEDA CERA! 


Den nomber di Gobierno di Aruba, Prome 
Minister Evelyn Wever-Croes ta informa 
cu e frontera entre Aruba y Venezuela ta 
keda cera por lo pronto. E decision aki ta 
basa riba e siguiente argumentonan. 


Gobierno di Aruba ta sigui e desaroyo 
na Venezuela hopi di cerca. E situacion 
ta dificil y miyones di habitante ta purba 
sali di e pais. Desde 2015, 4.5 miyon 
Venezolano a bandona nan pais, y pronto 
e total lo surpasa 5 miyon. E impacto 
di e crisis di Venezuela den e pais ta 
inmenso y e impacto riba e paisnan cu 
ta den cercania di Venezuela ta hopi 
serio. Entre nan Aruba, cu ta hopi cerca 
di Venezuela. 


Gobierno di Aruba ta purba atende cu e 
crisis aki lo miho posibel. 
Na Aruba tin miles di 
Venezuela. 

Banda di esey, actualmente nos tin como 
2 mil peticion pa asilo y ta purba atende 
cu diligicencia teniendo cuenta cu 
tratadonan internacional di derechonan 
humano. 


persona di 


E frontera entre Aruba y Venezuela ta 
cera desde februari di e afia aki despues 
cu Venezuela unilateralmente a cera e 
frontera. Na mei Venezuela kier a habri e 
frontera pero Gobierno di Aruba a dicidi 
e ora pa cer'e. 

Gobierno a prolonga e ciere aki na juni 
y september y e tabata valido te 10 di 
december. Gobierno di Aruba awor a 
dicidi di prolonga e ciere aki cu 3 luna 
mas. 


Gobierno a haya peticion di 
ciudadanonan cu kier bay bishita famia 
na Venezuela of cu kier bay dokter na 
Venezuela. Tambe Gobierno a wordo 
acerca pa importadornan di fruta pa 
importa fruta y berdura di Venezuela. Y 
finalmente Gobierno a wordo acerca pa 
Hulanda cu tin problema cu e ciere di 
frontera pasobra nos no ta den guera cu 
Venezuela. Gobierno ta compronde tur 
e motibonan y peticionnan aki y nos a 
considera nan tur, pero na e momento 
aki habri e frontera cu Venezuela no ta 


den interes general di pais Aruba. 


"Nos ta convivi cu e situacion na 
Venezuela. Nos tin conocir, famia, 
amistadnan aya y aki cu ta sufri hopi 
bou e circumstancianan aki. Aruba ta 
haciendo su parti. 

Como hende, como mama, y wela, mi 
por sigura bo cu e decision aki ta duro, 
pasobra mare nos por a yuda mas, mare 
nos por a haci mas, pero nos no por. E 
problemanan di Venezuela mester wordo 


resolve den Venezuela mes. Aruba no 
por soluciona nan. Nos mester tene 
cuenta cu Aruba awor. 


Mi ta spera di por conta cu comprension 
di comunidad di Aruba pa cu e decision 
aki. 

Y mientras tanto mi ta pidi pa nos tene e 
pueblo di Venezuela den oracion y ohala 
cu pronto e situacion por resolve", Prome 
Minister Evelyn Wever-Croes a expresa. 


oF 


GOBIERNO DI ARUNA 


Dennomber di Gobierno di Aruba, 
Prome Minister Evelvn Wever-Croes 


ta informa cu efrontera entre 
Aruba y Venezuela ta keda cera! 


Gobierno di Aruba ta sigui e desaroyo na Venezuela 
hopi di cerca. E situacion ta dificil y miyones di 
habitante ta purba sali di e pais. Desde 2015, 4.5 
miyon Venezolano a bandona nan pais, y pronto e 
total lo surpasa 5 miyon. E impacto di e crisis di 
Venezuela den e pais ta inmenso y e impacto riba e 
paisnan cu ta den cercania di Venezuela ta hopi serio. 
Entre nan Aruba, cu ta hopi cerca di Venezuela. 


FRONTERATA KEDA CERA POR LO PRONTO 

